Sinaosa punika dhapuring pamrayogi, mugi mboten klentu panampi, amargi ingkang matur sanes golonganing yogiswara ingkang sampun tuwuk kaliyan sedaya kitab pamedharing wangsit, amargi inggiling pawiyatan, kathahipun gelar kasarjanan tandhaning para nipuna. Panyerat nglengganani, ing ngrika-ngriki taksih kathah cacad-cewetipun amargi cubluking pangertosan, andhaping pawiyatan saha winatesing kawruh, mila kasumanggaaken dhumateng para yogi, yogiswara, mahamuni, ingkang rawuh ing tengahing sasana punika, murih kasembadaning nyawisaken kitab tuntunan kangge mahargya pakaryan Dalem Gusti. Wusananipun, kanthi nyadhong wilasaning Widi kawula aturaken jenang sela wader kali